收入與表現不相稱 車路士計劃清洗史達寧
2024年04月20日 23:01
東網電視
更多新聞短片
史達寧同車路士互相不滿。(Getty Images)
史達寧近期缺陣多場,普捷天奴話佢因為食物中毒導致體重下降,不過可能有其他原因,據報車路士認為,史達寧表現同收入不相稱,作為隊內最高薪球員,但未能帶動球隊,因此計劃今夏將其出售。
其實車路士不滿史達寧,史達寧何嘗對車路士滿意?史達寧對「藍戰士」差劣成績感到失望,佢又經常受球迷批評,同時又不滿普捷天奴安排佢做後備,有意離隊。
《Football Insider》報道,史達寧2022年夏天由曼城轉投車路士,轉會費4,750萬鎊,周薪高達32.5萬鎊(約318萬港元),但車路士呢兩季成績奇差,而史達寧亦幫唔到球隊,會方認為佢收入與表現不相稱,因此打算將佢清洗。
史達寧希望爭取穩定上陣機會,冀能重返英格蘭國家隊,因此今夏亦好大機會離隊,不過由於佢人工甚高,喺歐洲出路唔多。